ASAP บวกแรง 3% ลุ้นรายได้ปี 60 โตเด่น หลังรุกขยายฐานลูกค้าต่อเนื่อง
ASAP บวกแรง 3% ลุ้นรายได้ปี 60 โตเด่น หลังรุกขยายฐานลูกค้าต่อเนื่อง ล่าสุด ณ เวลา 11.56 น. ราคาอยู่ที่ 8.40 บาท เพิ่มขึ้น 0.25 บาท หรือ 3.07% สูงสุดที่ระดับ 8.40 บาท ต่ำสุดที่ระดับ 8.20 บาท มูลค่าการซื้อขาย 14.35 ล้านบาท
10 ม.ค. 2561

ผู้สื่อข่าวรายงานว่า ราคาหุ้นบริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ณ เวลา 11.56 น. ราคาอยู่ที่ 8.40 บาท เพิ่มขึ้น 0.25 บาท หรือ 3.07% สูงสุดที่ระดับ 8.40 บาท ต่ำสุดที่ระดับ 8.20 บาท มูลค่าการซื้อขาย 14.35 ล้านบาท

ด้านนายทรงวิทย์ ฐิติปุญญา ประธานเจ้าหน้าที่บริหาร ASAP เปิดเผยว่า แนวโน้มผลประกอบการปี 2560 บริษัทคาดจะมีรายได้เติบโต 25-30% ตามแผน ปรับเพิ่มขึ้นจากปี 2559 ที่มีรายได้ 1,400 ล้านบาท เนื่องจากบริษัทประสบความสำเร็จในการขยายฐานลูกค้ารถยนต์ให้เช่าระยะยาวได้ต่อเนื่อง และกลุ่มธุรกิจรถยนต์ให้เช่าระยะสั้นยังมีอัตราการใช้บริการที่เพิ่มขึ้นต่อเนื่องเช่นกัน
ขณะที่แผนการดำเนินงานในปี 2561 บริษัทตั้งเป้าจะมีรายได้เติบโต 20-30% เนื่องจากมีแผนเพิ่มฟลีทจำนวนรถยนต์ให้เช่าอีกประมาณ 20-30% จากสิ้นปี 2560 มีจำนวนรถยนต์ให้เช่าอยู่ที่ 12,000 คัน เพื่อรองรับความต้องการรถยนต์ให้เช่าที่เพิ่มขึ้นต่อเนื่อง โดยปัจจุบันบริษัทมีสัดส่วนรายได้จากภาคเอกชน 85% และภาครัฐ 15%